APROBACIÓN DEFINITIVA DO PROXECTO DE EQUIDISTRIBUCIÓN DO SUNC P-11 DE SISALDE
ADMINISTRACIÓN LOCAL — Municipal — Moaña (Outros documentos, notificacións e informacións públicas, 10/02/2021)

A Xunta de Goberno Local do concello de Moaña desenvolvida o 25 de xaneiro de 2021, aprobou definitivamente o Proxecto de Equidistribución do SUNC P-11 de Sisalde, a executar polo sistema de cooperación, adoptando o acordo que de seguido se transcribe: Primeiro.- Aprobar Definitivamente o Proxecto de Equidistribución do SUNC P-11 de Sisalde, a executar polo sistema de cooperación. De conformidade cos artigos 107 da Lei 2/2016 do Solo de Galicia e o artigo 274 do Regulamento da Lei do Solo de Galicia, esta aprobación definitiva terá os seguintes efectos: 1. O acordo aprobatorio do instrumento de equidistribución producirá os seguintes efectos: a) Transmisión ao municipio, en pleno dominio e libre de cargas, de todos os terreos de cesión obrigatoria para a súa incorporación ao patrimonio público do solo ou a súa afectación aos usos previstos no planeamento. b) Subrogación, con plena eficacia real, das antigas polas novas parcelas correspondentes. c) Afectación real das parcelas adxudicadas ao cumprimento das cargas e pagamento dos custos inherentes ao sistema de actuación correspondente.2. A aprobación definitiva do instrumento de equidistribución habilita á Administración para proceder á ocupación dos terreos e bens que, pola súa cualificación urbanística, deban ser obxecto de cesión obrigatoria e gratuíta e daqueloutros incluídos no ámbito que resulten necesarios para a execución material das obras de urbanización.3. Unha vez firme en vía administrativa o acordo de aprobación definitiva do instrumento de equidistribución, procederase á súa inscrición no rexistro da propiedade. Segundo.- Que se proceda a publicar un anuncio no Boletín Oficial da provincia e no Diario Oficial de Galicia. Terceiro.- Que se proceda á notificación individualizada a cargo da Administración actuante a todos os propietarios e interesados no polígono e nos sistemas xerais afectos, considerando os datos catastrais e os que figuren no Rexistro da Propiedade segundo a certificación expedida para tal efecto no seo do procedemento. Cuarto.- De conformidade co establecido nos artigos 107.3 da LSG e 272 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, unha vez firme en vía administrativa o acordo de aprobación definitiva do instrumento de equidistribución, procederase á súa inscrición no Rexistro da Propiedade. A presente resolución pon fin á vía administrativa e contra ela pode interpoñerse ou ben recurso potestativo de reposición ante o mesmo órgano que a ditou, no prazo dun (1) mes contado desde o día seguinte ao da súa notificación ou publicación, ou ben recurso contencioso-administrativo ante o Xulgado do Contencioso-Administrativo de Pontevedra, no prazo de dous (2) meses contados desde o día seguinte ao da súa notificación ou publicación. Se se opta por interpoñer recurso potestativo de reposición, non poderá interpoñerse recurso contencioso-administrativo ata que aquel sexa resolto expresamente ou se produza a súa desestimación por silencio. Todo iso sen prexuízo de que se interpoña calquera outro recurso que se coide procedente segundo o artigo 40 da Lei 39/2015, do 1 de outubro, do procedemento administrativo común das administracións públicas. Moaña, 01 de febreiro de 2.021 Ana Tatiana Carballes Castellon Documento asinado dixitalmente á marxe.